Сторочна война

міні|праворуч|Франція 1435

Сторочна война (1337–1453) — тырвалый войсково-політічный конфлікт міджі Анґліов і Франціов, прічінов якого стало прагнїня Анґлії вернути тоты теріторії на контінентї, што оперед належали анґліцькым кралям. Окрем того анґліцькы кралї были звязаны родинныма ґузами з французьков дінастіов Капетінґів, внаслїдок чого предъявляли претензії на французькый престол. У свою чергу Франція прагнула вытїснити анґлічанів з Аквітанії (яка была закріплена за ними Парізькым договором 1259. року). Без огляду на початковы успіхы, Анґлія зазнала поражкы у войнї, в резултатї на контінентї ся у нёй всокотило вшыткого єдно опанованя — порт Кале, якый вна утримовала до 1559. року.

Война ся продовжовала 116 років (з перервами). Сторочна война была шором різных конфліктів: першый (Едвардіаньска война) ся продовжовав в 1337–1360, другый (Кароліньска война) — в 1369–1389, третїй (Ланкастерьска война) — в 1415–1429, четвертый — в 1429–1453. Термін «Сторочна война» — назва, яка зобщує вшыткы тоты конфлікты — ся зъявив пізнїше.

 Жрідла 
 England Hundred Years War Chronology World History Database 
 France Hundred Years War Chronology World History Database 
 Timeline of the Hundred Years War 

 Референції 

Катеґорія:Середнёвічна Франція
Катеґорія:Сторочна война
Катеґорія:Войны Франції
Катеґорія:Войны Великой Брітанії
Катеґорія:Войны 15. стороча
Катеґорія:Войны 14. стороча